"ไก่ฆอและ"  เมนูอร่อยอาหารพื้นถิ่น รุ่นสู่รุ่นชายแดนใต้
ไก่ฆอและ หรือไก่กอและ อาหารชาวมุสลิม ในพื้นที่ชายแดนใต้ซึ่งได้ขึ้นชื่อว่ามีรสชาติอร่อย  โดยเฉพาะที่จังหวัดปัตตานี  เป็นหนึ่งเมนูอาหารจานเด็ด ที่ทางเทศบาลนครยะลา  คัดสรรมาให้ประชาชนชาวยะลา ซึ่งได้รับความสนใจเป็นอย่างมาก มีประชาชนแวะเวียนมาเลือกซื้อกันอย่างต่อเนื่อง ด้วยรสชาติของไก่ที่หอมกรุ่น เนื้อนุ่มของไก่ บวกกับน้ำที่นำมาราด มีกลิ่นหอมของเครื่องแกง ความอร่อยของรสหวานนำ เค็มตาม  เมื่อทานคู่กับข้าวเหนียวดำ ข้าวเหนียวขาว ยิ่งเพิ่มความอร่อยให้ผู้ที่ได้ลิ้มลอง  ขณะที่ทางร้านจะมีเกียรติบัตรรางวัลชนะเลิศการประกวดไก่ฆอและ มากมาย จากเทศบาลเมืองปัตตานี มาการันตีถึงความอร่อย 20 ปีที่ผ่านมาสำหรับราคาไก่ฆอและ มีให้เลือกหลายราคา ตามส่วนของไก่ ย่างไปขายไปสดๆ ใหม่ๆ ร้อนๆ หอมกรุ่น บนเตาถ่านชวนให้ลองชิมเป็นอย่างมากนางคอลีเยาะ เจ๊ะอาลี เจ้าของร้าน ไก่ฆอและ ยีเยาะ ซอย 4 รามโกมุท ปัตตานี    บอกว่า สูตรนี้เป็นสูตรของยาย เมาะเต๊ะนะ ซอย 4 รามโกมุท เจ้าแรกในปัตตานี ที่ได้สืบทอดรุ่นต่อรุ่นมา  ตอนนี้ก็เป็นรุ่นหลานแล้ว ได้มาเปลี่ยนชื่อเป็นยีเยาะ  สำหรับรสชาติความอร่อยของไก่ฆอและ ก็จะอยู่ที่น้ำราด ซึ่งจะเป็นสูตรดั้งเดิม  กะทิเข้มข้น มัน ไม่ใส่แป้ง ไม่ใส่ผงชูรส ไม่ใส่แป้ง เคี่ยวประมาณ 3 ชั่วโมง กับเครื่องปรุงทั้งพริกชี้ฟ้าแห้ง หอมแดง กระเทียม น้ำตาลปิ๊ป มะขามเปียก น้ำตาลแว่น  ขิงโขลกละเอียดจนได้ที่เข้มข้นส่วนการย่างไก่ ก็จะย่างจนแห้ง  จุ่มกับแกงกะทิ ย่าง 3 ครั้ง ประมาณ 10-15 นาที    ถึงจะได้ไก่กอและ รสชาติอร่อยเครื่องจะเข้าเนื้อ   ครั้งแรกย่างให้สุก ปิ้งไปมาให้เย็น นำลงจุ่มน้ำแกง 3 ครั้ง  สามารถนำไปทานที่ กทม.ได้ เก็บ 3 วัน ก็ไม่มีเสีย ไก่ฆอและนี้  สามารถทานเล่น อย่างเดียว หรือทานคู่กับข้าวเหนียวมูล ทานกับข้าวสวยร้อนๆ ก็ได้   ส่วนมากจะนิยมกินกันในเดือนถือศีลอด หรือเดือนปอซอ  แวะเวียนไปได้ที่ ร้านไก่ฆอและ ยีเยาะ ซอย 4 รามโกมุท หรือติดต่อได้ที่ 063-61233467